PLANINSKO DRUŠTVO CELJE MATICA                                                                            Celje, 11 4. 2011 

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si 

MED ZILO IN BELIM JEZEROM 

GOLEC,  GOLZ,  2004 m, 

V SOBOTO,  16. APRILA 2011 

MED ZILO IN DRAVO SE VRSTE SKUPINE ZILSKIH ALP 

OD NAPOL PODRTEGA DOBRAČA PREK OŠILJENEGA NEGALA DO PRVAKA REIßKOFLA. 

POREČJI VEŽEJO, SKUPINE PA LOČIJO CESTE ČEZ OVRŠJE, KRIŽNI VRH IN ZILSKO SEDLO.

LEDENIK JE ZA NEGALOM IZDOLBEL 12 km DOLGO IN 100 metrov GLOBOKO KOTANJO, 

KI JO JE NAPOLNILO BELO JEZERO, ONSTRAN JEZERA PA JE OSTAL ŠE LATSCHUR... 

V DRUŽBI S Petrom Pasarjem VAS IZ ZILSKE DOLINE 

VABIMO K BELEMU JEZERU PO RAZGLEDNI POTI ČEZ GOLEC V NEGALOVEM GREBENU. 

S POSTAJALIŠČA NA GLAZIJI OB LJUBLJANSKI CESTI V CELJU 

SE ODPELJEMO Z NAROČENIM AVTOBUSOM OB PETIH ZJUTRAJ, 5:00. 

KO ONSTRAN MEJE Z ITALIJO DOSEŽEMO PRED TRBIŽEM REKO ZILICO, 

SMUKNEMO OB NJEJ PO AVTOMOBILSKI CESTI V AVSTRIJO DO IZLIVA V ZILO. 

VOŽNJO PO ZILSKI DOLINI 

SKLENEMO V ZGORNJI BELI, OBERVELLACH, 571 m, NEDALEČ OD ŠMOHORA, 602 m. 

NAD POTOKOM BELO OB VZNOŽJU NEGALA SLEDIMO BAJALIČNI POTI 13, 

KI PRIPELJE V PRILJUBLJENO DOPUSTNIŠKO VAS RADNIG, 722 m, NAD DOLINO GITSCHTAL.  

MIMO KOPALIŠČA IN STAREGA MLINA 

DOSPEMO NA GOZDNO CESTO IN Z NJE NA OZNAČENO PLANINSKO POT 246. 

OBE SE SPOPRIJEMATA Z JUŽNIMI STRMALMI GOLCA,  

KO PELJETA NA RADNIŠKO PLANINO, RADNIGER ALM, 1554 m, 

PA ŠE NAPREJ DO RAZPOTJA NA RADNIŠKEM SEDLU, RADNIGER SATTEL, 1558 m. 

ČEZ SEDLO PELJE SLEMENSKA ZILSKA PLANINSKA POT 229, 

KI NAS V ZAHODNI SMERI PRIPELJE NA GOLEC, GOLZ, 2004 m. 

ZARADI OSREDNJE LEGE NAD ZILSKO DOLINO SLOVI VRH KOT IZJEMEN RAZGLEDNIK. 

Z GOLCA SE ZILSKA POT NADALJUJE ČEZ SEDELSKE GLAVE, SATTELKÖPFE, 1684 m, 

PREK ŠENTLOVRENŠKE KRAVJE PLANINE, ST. LORENZER KUHALM, 1695 m, 

IN PO PRISOJNI STRANI GROßBODNA, 1806 m. 

OKREPČAMO SE PRED MURKOVO KOČO, KOHLRÖSLHÜTTE, 1533 m. 

BRŽDA ŠE ZAPRTA KOČA SLOVI KOT TERASA S POGLEDOM NA VSO ZILSKO DOLINO. 

Z BLIŽNJE VOLOVJE PLANINE, JADERSDORFER OCHSENALM, 1523 m, 

PRIDEMO PO KOZJEM HRBTU, GEIßRÜCKEN, 1500 m, NA NAGGLER ALM, 1324 m. 

ZIMSKI VRVEŽ NA PLANINI SE JE ŽE UNESEL. 

NAVZLIC ŠTIRISEDEŽNICI PA SMUČARSKI IN DOBRE 4 km DOLGI SANKAŠKI PROGI 

SESTOPIMO PO POTI 25A PEŠ DO SPODNJE POSTAJE, 956 m, 

KI SE NAHAJA NA OSOJNI STRANI BELEGA JEZERA, WEIßENSEE, 930 m. 

PREK 120 metrov DOLGEGA MOSTU ČEZ NAJOŽJI DEL JEZERA 

SE SPREHODIMO K VOZNIKU NA PRISOJNI OBALI V TECHENDORFU, 932 m. 

TAKO SMO SKLENILI SVOJO 7 ur IN POL DOLGO POT IZ ZILSKE DOLINE. 

VOZNIK ŽE POZNA CESTO V ZILSKO DOLINO, 

KI PELJE ČEZ KAISER-FRANZ-JOSEFS-HÖHE, 1003 m, 

IN PRELAZ KRIŽNI VRH, KREUZBERG, 1074 m, V VIŠPRIJE, WEIßBRIACH, 801 m, 

NA KONCU STRANSKE DOLINE GIČTOL, GITSCHTAL, Z USTJEM V ŠMOHORU, 602 m. 

PRIJAVIMO SE V DRUŠTVENI PISARNI, ZA PREVOZ PA PRISPEVAMO 23,00 €. 

LEP RAZGLED IZPRED MURKOVE KOČE! 

Tone Primožič 

